“โรงพยาบาลลาดพร้าว” กำหนดช่วง IPO ที่ 4.90-5 บ. คาดเคาะราคาขายในเดือนนี้
“โรงพยาบาลลาดพร้าว” หรือ LPH ผู้ดำเนินธุรกิจโรงพยาบาลเอกชน กำหนดช่วง IPO จำนวน 200 ล้านหุ้น ที่หุ้นละ 4.90-5 บ. คาดเคาะราคาขายภายในเดือนนี้ โดยมีบล. เคจีไอ (ประเทศไทย) เป็นที่ปรึกษาทางการเงิน
7 ต.ค. 2558

บริษัท โรงพยาบาลลาดพร้าว จำกัด (มหาชน) หรือ LPH ระบุว่า บริษัทได้กำหนดช่วงราคาเสนอขายหุ้นสามัญเพิ่มทุนให้กับประชาชนเป็นครั้งแรก (IPO) จำนวน 200 ล้านหุ้นที่ 4.90-5 บาท/หุ้น และจะสรุปราคาขายได้ถายในเดือน ต.ค.นี้ หลังจากบริษัทจะนำเสนอข้อมูลพร้อมสำรวจความต้องการซื้อหลักทรัพย์ (Book-Building) ต่อนักลงทุนสถาบันในประเทศ โดยมีบริษัทหลักทรัพย์ เคจีไอ (ประเทศไทย) จำกัด (มหาชน) เป็นที่ปรึกษาทางการเงิน
อนึ่ง LPH เป็นผู้ดำเนินธุรกิจโรงพยาบาลเอกชน โดยให้บริการรักษาโรคทั่วไป และให้บริการศูนย์การแพทย์ ทั้งผู้ป่วยใน ผู้ป่วยนอก และผู้ป่วยฉุกเฉิน  “โรงพยาบาลลาดพร้าว” ขนาด 180 เตียง และกลุ่มบริษัทยังให้บริการตรวจวิเคราะห์ ทดสอบและวิจัยด้านอาหาร ผลิตผลการเกษตรและยา รวมถึงมีธุรกิจสนับสนุนให้บริการทางการแพทย์และพัฒนาธุรกิจ
 
 